Að breyttu breytanda : hver er ferill breytinga á hugbúnaði í Íslandsbanka og hvernig samræmist sá ferill almennum ferlum breytingastjórnunar?
Markmið þessarar rannsóknar er að greina núverandi ferli breytinga í hugbúnaði í Íslandsbanka. Í upphafi var lögð fram eftirfarandi rannsóknarspurning: Hver er ferill breytinga á hugbúnaði í Íslandsbanka og hvernig samræmist sá ferill almennum ferlum breytingastjórnunar? Til að leita svara við þessari spurningu er fræðilegur grunnur breytingastjórnunar og stjórnunar rýndur með áherslu á tengingu þar á milli. Gerð var rannsókn á upplifun starfsmanna Íslandsbanka á breytingastjórnun í upplýsingatækni. Viðtöl voru tekin við starfsmenn sem tengdust breytingastjórnunarferlinu, þau þemagreind og rýnt í niðurstöður. Breytingastjórnun hugbúnaðar í Íslandsbanka hefur breyst mikið til batnaðar síðustu ár. Upp kom gagnrýni á það hverjir tækju ákvarðanir um breytingar og í ljós kom að fyrirtækjamenning innan Íslandsbanka yfirvinnur oft á tíðum breytingastjórnunarferilinn. Gagnrýni kom fram um að upplýsing milli allra aðila væri verulega ábótavant. Helsta niðurstaða þessarar rannsóknar er sú að í raun hefur innleiðing þess ferils sem er við lýði ekki tekist fullkomlega. Lykilorð: Breytingastjórnun, straumlínustjórnun, hugbúnaðarþróun, hugbúnaðardreifing, kerfisrekstur.
Breytingastjórnun, Hugbúnaðargerð, Bankar, Viðskiptafræði, Meistaraprófsritgerðir
Networked Digital Library of Theses and Dissertations